
Аурика:
Сине,… ти ощастливи стария си баща. За твое здраве, момче! Браво!

Стате:
Медальон, ти ме направи много щастлив,… невероятно щастлив, чу ли?

Спания:
Да живее Медальон!

Кодруц:
Чичо Кристофор, какво става? 

Стате:
Браво! Хайде, кажи му! 

Кодруц:
За кого е този празник, Роза?

Роза:
За теб, Медальон, защото сега има за какво да живееш! 

Флакара:
Да живеят Медальон и моята Роза!

Родия:
Честито, Медальон!

Флакара:
От Флакара…

Родия:
От Флакара,…

Флакара:
Жената на Стате от Париж...

Родия:
Жената на Стате от Париж…

Флакара:
100 евро за децата...

Родия:
100 евро за децата.

Флакара:
100 евро за нашите сватове.

Родия:
От тъщата за нейните сватове.

Флакара:
Заповядайте...Ела тук... И за съпруга й, най-гордият циганин от Париж.

Родия:
И за съпруга й, най-гордият циганин от Париж.

Флакара:
Стате, гледай тук...

Родия:
За Статееее...

Флакара:
Безброй пари.../ А сега…спрете. А сега чуйте – от Флакара, най-гордата баба на света… за бременната ми дъщеря!






***

Джани:
Императорът… ни заби,…направо… ни заби в земята.

Стивън:
Какво говориш? Той не знаеше нищо. Не видя ли лицето му, когато разбра?

Джани:
Стига!

Стивън:
Той напусна Роза.

Джани:
Като й направи дете?

Стивън:
Казвам ти, че я напусна.

Джани:
Как ще я напусне? Такова нещо не се е случвало в нашия табор. Сега, щом тя му роди дете, татко кого ще избере за булибаша? Мен ли? Него, казвам ти. Да пукне дано този негодник!

Стивън:
Джани, Джани, те се разделиха, чуваш ли? Казвам ти, че той я изгони. Скъсаха.

Джани:
Толкова ли си тъп? Не може да бъде. Императорът не е прост. Той е интелигентен… Ей,… какво правиш тук ? Ела тук!… Къде отиваш?

Замбила:
Вътре...искам да пипна корема на Роза...защото... 

Джани:
Защото какво?

Замбила:
За да прихвана и аз.
Джани:
Какво да прихванеш?

Замбила:
Да забременея.

Джани:
Искаш да огледаш мъжете вътре, така ли?

Замбиал:
Не.

Джани:
Не… Да не искаш да ме излагаш и хората да говорят, че се държа лошо с теб, че съм престъпник? Връщай се в караваната, хайде!… Бързо! По-бързо, по-бързо,… Хайде! Бързо!… Бързо! Бързо!... Виж я само, движи се като 4 х 4… Побърква ме, побърква ме.
Стивън:
Остави я, достатъчно я би.

Джани:
Да върви по дяволите! Тя ще ме погребе. И ти ли имаш същите проблеми?

Стивън:
Моят тъст ми каза ми да я разкъсам на парчета, ако не ме уважава.

Джани:
Аз какво мислиш, че правя? Да не мислиш, че й нося цветя или й свиря на китара? / Ще говорим по-късно. Ще я затворя, иначе ще ме изложи.






***

Стате:
Ей, ей, ей... не съм пиян, не съм пиян. 

Аурика:
Какво ти става? Какво правиш?

Стате:
Загубих равновесие.

Аурика:
Ей, момче. Вижте го... изглежда толкова щастлив.

Спания:
Медальон, не ти казах нищо, защото исках да те изненадам.

Кодруц:
Майко, татко, трябва да поговорим!

Стате:
За какво ще говорите? Сега вече е сигурно! Тя е бременна, семейството ни ще нарастне. Браво, Роза. Браво!

Аурика:
Боже, отдавна чакам този ден! Мислех, че ще умра... и никога няма да видя внучето си!

Стате:
За твое здраве.

Аурика;
Нашето семейство няма да изчезне... Ако дядо ти беше жив, мир на праха му,... щеше да е толкова щастлив.

Кодруц:
Татко,... искам да кажа нещо.

Аурика:
Кажи...

Стате:
Не си го познавал, не си го познавал.

Аурика:
Дядо ти, мир на праха му,... викаше музикантите да му свирят, когато имаше повод за радост.

Стате:
Точно така,... Аурика, недей, недей, чакай, чакай малко, изсвири нещо за малкия си брат, изсвири тази песен за мен.( фонограма)  Чу ли, искам една песен.

Флакара:
Седни и хапни нещо...хайде, яж...

Стате:
Хайде, Аурика.

Аурика:
Добре, добре.

Флакара:
Опитай това...Ще те опазя трезвен...Нищо не си ял, но затова пък изпи доста неща...






***

Кристофор:
Какво има, момче? / Какво ти става, синко? / Какво има? / Защо плачеш, синко?... Ще имаш бебе. Това е най-скъпия подарък в живота.

Кодруц:
Не е така, чичо Кристофор. / Аз съм съсипан!

Кристофор:
Бог те обича! Животът ти се промени. Имаш постоянна работа като лекар, жена ти е бременна...

Кодруц:
Нито едно от тези неща не ме прави щастлив. 

Кристофор:
Няма значение. Те те чакат.Хайде, хайде.

Кодруц:
Не искам да се връщам там. Не мога да гледам Роза, не я понасям. Защо постъпва така с мен, защо?

Кристофор:
Защо постъпва така с теб? Защо те дарява с дете? Това е лудост!

Кодруц:
Лудост е, че се ожених за нея. Аз обичам Ирина и снощи й обещах, че ще скъсам с Роза и отново ще се събера с нея.






***

Писи:
Що за глупост беше това? Не искам дете от вас. Искам дете от приятеля си, не от вас.

Себи:
Добре, имайте.

Писи:
Но не това е проблемът... Проблемът е, че той ще се ожени за мен, ако се предполага, че съм бременна  и после изведнъж ще загубя детето.

Себи;
Не разбирам.

Писи:
Как да не разбирате? Добре ли сте? Не ви ли трябват пари за кола, за къща?

Себи:
Разговорът между лекар и пациет приключи.

Писи:
Ще престанете ли? Хайде, живеем в Румъния, нали? Толкова ли е трудно да ми издадете документ?... Хайде. Ще ви дам мобилния си... и ако размислите, ми се обадете...Не ме карайте да чакам, защото ми трябва и то бързо... Защо ме гледате така? Вземете го.






***

Фефе:
Може ли да вляза?

Андреа:
Не,... при нея има пациент.

Фефе:
Това ме побъркава, направо ме побърква! Защо ми се обажда като знае, че е заета. Не трябваше да ме вика тук.

Андреа:
Фефе, глезла такава! Махни се от бюрото ми!

Фефе:
Само кой го казва! Много си важна!

Андреа;
Моля те, не ми говори с този тон. Рената се тревожи за теб.

Фефе:
Не ми пука. Чудо голямо! 

Андреа:
Ако беше при мен само за седмица, щях да ти дам да се разбереш.

Фефе:
Както и да е.... Добре...Моля ви, кажете ми кога може да ме приеме госпожа лекарката, ясно? Ще чакам там.


Андреа:
А аз ще чакам там, Фефе.






***

Ирина:
Здравей, как си?

Лука:
Добре. / Днес си много весела...

Ирина;
Пеех си, защото ми беше скучно. Не ти ли се е случвало?

Лука:
Да, разбира се./ Къде беше снощи?

Ирина;
Това разпит ли е?

Лука:
Не.

Ирина:
При баща ми, той се нуждае от мен!

Лука:
Така ли? / Много странно! Бях там снощи, за да подпише едни документи. / Защо ли не те видях там?

Ирина:
Имах среща с Корина да ми даде едни лекции и ...се прибрах късно.

Лука:
Интересни ли бяха? / Говоря за лекциите...

Ирина:
Ще престанеш ли с иронията?






***

Кодруц:
Имам чувството, че ще полудея, чичо Кристофор./ Прав ли съм? Разбираш ли ме? 

Кристофор:
Разбирам, че трябва да направиш труден избор. Да избереш между любовта към детето си и любовта към една жена.

Кодруц:
Да! / И не искам да правя този избор!

Кристофор:
Налага се...защото трябва да продължиш с живота си.

Кодруц:
Ти какво би избрал на мое място?

Кристофор:
Детето... Жената, която обичаш може да те напусне утре, но детето ще обичаш цял живот.

Кодруц:
Не съм те чувал да говориш така!

Кристофор:
Може би съм пристрастен, но ти ще намериш отговор в сърцето си.

Кодруц:
Само Ирина е в моето сърце... разбираш ли?






***

Родия:
Чакай!

Флакара:
Тихо. Тихо!

Стате:
Според мен,... детето... трябва да носи моето име, Стате!

Релу:
Да, красиво име, няма що!

Стате:
Подиграваш ли ми се?

Флакара:
Остави момчето на мира. Той е прав. “Стате” име ли е?

Аурика:
Това е име на държава. Съединени Щати...Стате.

Флакара:
Да, булибашът е прав.

Стате:
Проклета да си,... живееш с мен толкова отдавна и не харесваш името ми? Взимай си багажа и отивай във фургона на майка си.

Флакара:
Ако отида там ти какво ще правиш?

Стате:
Отивай. Все ми е едно. 

Аурика:
Приличаш на Статуята на Свободата. 

Стате:
Братко, опитай се да ме разбереш и ми кажи мнението си.

Аурика:
Това име не е хубаво. Ще изчакаме детето да се роди.

Стате:
Защо да чакаме? Защо да чакаме? Аз ще платя кръщенето, затова то ще носи моето име.

Спания:
Може би момчето ми ще плати кръщенето!

Стате:
Може би, но няма.

Аурика:
Знаеш ли какво, Стате. А какво ще кажеш за Медальон. Също е хубаво име.
Стате:
Медальон,... какво красиво име!

Аурика:
Красиво е. Медальон Медальон, много добре.

Стате:
Стате М. Медальон, много красиво!

Аурика:
Нещо друго?

Флакара:
Изсвирете нещо.

Аурика:
Изсвирете нещо.





***

Кодруц:
Не изпитвам нищо към Роза!... Тя ми направи магия, за да се влюбя в нея,... представяш ли си? Не мога да живея под един покрив с нея.

Стивън:
Трябва да живееш... под един покрив с нея, иначе Стате ще те убие.

Кодруц:
Остави ме на мира!

Стивън:
Медальон,... ако искаш ми вярвай, но съм загрижен за теб. Не се забърквай със Стате. Той е по-силен, отколкото изглежда. А за семейството си... може да те наръга с нож... без да остави следи.

Кристофор:
Стате убиец ли е?

Стивън:
Не...но има... връзки и много пари и оставя трупове за нещо много по-маловажно от това... Изглежда приятен човек, но нали знаеш. Ако нещо не му хареса...

Кодруц:
Ще спреш ли с глупостите? Оня ден каза, че Стате взима наркотици. Нищо не знаеш. Остави ни да си поговорим насаме.

Стивън:
Извинявай, че се намесих.

Кристофор:
Аз вярвам на Стивън. Стате е самодоволен човек.






***

Лука:
Не разбирам защо се ядоса. Ти си моя съпруга. Тревожа се за теб.

Ирина:
Защото не знам какво целиш с това...

Лука:
Нищо, но ние сме семейство, нали? Не е ли нормално да знам какво става с теб?

Ирина:
Искаш ли да ми кажеш нещо?

Лука:
Не. И какво, ако е така?

Ирина:
Това е втората ти чаша вино.

Лука:
Очите ти са прекрасни./ Някой казвал ли ти го е?

Ирина:
Бързам, трябва да тръгвам.
Лука:
Къде отиваш?

Ирина:
Имам среща с Фефе, тя ме помоли.

Лука:
Ще се бавиш ли?

Ирина:
Да, така мисля.

Лука:
Значи има сериозен проблем, така ли?... Говоря за Фефе.

Ирина:
Тя ми е сестра.

Лука:
Да.

Ирина:
До скоро.

Лука:
Обади се... Ще те чакам.

Ирина:
Чао.

Лука:
Чао.







***

Рената:
Здравей, Фефе.

Фефе:
Защо ме извика тук?

Рената:
Седни. / Трябва да поговорим и те предупреждавам, че няма да те жаля. 
Фефе:
О, да... Джиджи Думбрава и силните му гени.

Рената:
Така ли? / Леля ми каза, че те е намерила в стаята ти мъртво пияна и че не ти е било за първи път.

Фефе:
И ти й повярва? Тя е една нещастна стара жена, която няма с какво да се занимава.

Рената:
Толкова си груба. Как може да говориш така за жената, която те отгледа и ти е като майка?

Фефе:
Рената, ако продължаваш, ще си тръгна.

Рената:
Добре, Фефе! / На твоята възраст трябва да имаш свои мечти и планове. / И пиенето не бива да е сред тях.... Кажи ми какво пиеш?

Фефе:
Аз ли?

Рената:
Да.

Фефе:
Водка! Много си я бива.Трябва да опиташ.

Рената:
Някой ден ще станеш алкохоличка, Феличия и докато осъзнаеш, че си болна, ще бъде твърде късно.

Фефе:
Не знам как да ти го обясня. Не съм болна и не пия.

Рената:
Да, но алкохолизмът е болест./ Искам да дойдеш с мен в клиника, пълна с алкохолици и да видиш колко са измъчени.

Фефе:
Да, ти отиди там.

Рената:
Феличия, осъзнай се! Ти си дете, ще си съсипеш живота.






***

Кодруц:
Ще си ходя.

Кристофор:
Не го прави. Не сега, изчакай до утре, до други ден. Не тръгвай сега.

Арджентина:
Ей, Минодора,... ела тук! 

Минодора:
Какво искаш? 

Арджентина:
Да не търсиш моя мъж?

Минодора:
Какво ти става? Да не си полудяла? Защо да търся твоя мъж? Търся си моя мъж, Стивън.

Арджетина:
Стивън е моят мъж. Аз трябваше да се омъжа за него и ти ми го открадна. Ясно ли ти е?

Минодора:
Арджентина, баща ми ми даде Стивън, не съм ти го откраднала, тъпачке. Виж се на какво приличаш. Ако ядеш по цял ден, кой мислиш, че ще те погледне и ще се ожени за теб?

Арджентина:
Проклета да си! Аз трябваше да се омъжа за него, а сега искам да си отмъстя на теб, крадло. Какво ще правим?

Минодора:
Не знам и не ми пука. Ще ми кажеш после.

Арджентина:
Ей, ти, върни се тук.

Минодора:
Кажи.

Арджентина:
Чуй ме внимателно. Искам той да те спуква от бой, да ти изневерява с мен, ти никога да не успееш да забременееш и той да стане импотентен.

Мама Сулфина:
Защо кълнеш, кой ти е позволил да го правиш? Какво ти става? Полудя ли?

Аджентина:
Тя ми отмъкна Стивън.

Мама Сулфина:
Тогава й избоди очите, но не я кълни! Стига, стига, стига. Арджентина, днес яде ли изобщо?

Арджентина:
Съвсем малко.

Мама Сулфина:
Ето защо се държиш така. Махай се или тази жена ще те убие, чу ли ме?... От какво е тази кожа?

Минодора:
От Париж е.

Мама Сулфина:
Не съм чувала за това животно.






***

Андреа:
Много е хубаво.

Себи:
Да, хубаво е.

Андреа:
Липсваше ми. Аз липсвах ли ти?

Себи:
И ти ми липсваше...Извинявай, Андреа. Днес не ми е ден.

Андреа:
Мога ли да ти помогна?

Себи:
Не, благодаря.

Андреа:
Знаеш, че съм много добър слушател. Можеш да ми кажеш всичко.

Себи:
Имам проблеми с квартирата, хазаинът иска да ме гони. Намерих си друга квартира, но искат предплата за шест месеца.

Андреа:
Разбирам.

Себи:
А... от моята заплата не можах да заделя пари настрана ...Но няма значение. Кодруц обеща да ми даде пари назаем и ще се оправя.

Андреа:
Аз бих ти... предложила нещо... но... след последното ни преживяване можеш... да го изтълкуваш неправилно. Не искам... да ти се... натрапвам...

Себи:
Кажи.

Андреа:
Премести се при мен.

Себи:
Благодаря ти, но не мога...не мога да го направя.

Андреа:
Като приятел....и аз не печеля много като сестра,... но и за мен ще бъде по-лесно... Ще си делим разходите. Ще ме улесниш.






***

Релу:
Роза, пия за твое здраве, красавице и за здравето...

Кодруц:
Може ли да замълчиш?

Релу:
...на Медальон.

Кодруц:
Може ли да се разберем като хора? Искам да ви кажа нещо.

Флакара:
Няма нужда нищо да ни казваш. Моят мъж и аз ти простихме за това, че върна нашата малка Роза у дома. Знаем, че има голяма уста.

Стате:
Знаем, че се е метнала на майка си.

Релу:
Остави го, чичо Стате, той е нервен. Пийни си нещо.

Кодруц:
Релу, моля те!

Релу:
Хайде, пий с мен.

Кодруц:
Тук съм, за да взема важно решение. Може би най-важното решение в моя живот. Затова трябва да ви кажа истината... и заедно да намерим изход.

Стивън:
Той е по-силен, отколкото изглежда. За семейството си... той може да те наръга с нож.

Спания:
Искам и аз да ви кажа нещо. Искам Роза... да целуне ръката на Джани и да го помоли да й прости.

Аурика:
Не казвай нищо.

Флакара:
Но какво е направила?

Аурика:
Роза се скара с Джувайло. Това е важно за нас...една циганка дори не пресича пътя на един мъж.

Кодруц:
Стига, моля ви. Искам да ви кажа нещо...С Роза имахе проблеми...

Стате:
Ето я моята изненада! Марш за малкия Тиери! Защото той отново се завърна при нас!

Венус:
Здравей, Стате...Ти ми обеща...лимузина.

Стате:
Може да разчиташ на мен. Ще има и лимузина и всичко.

Венус:
Стате, искам да поговорим.

Стате:
Да излезем навън.






***

Писи:
Бях на косъм да излъжа моя мечок.

Маникюристка:
Ти извади много лош късмет. 

Писи:
Всичко стана заради онзи циганин! Ако не беше казал на Джиджи, че е баща на Роберто, нищо нямаше да стане.
Маникюристка:
Ти си луда! Ти помоли циганина да те заведе до Слатина! Какво си мислеше?

Писи:
Да не мислиш, че съм очаквала да ме държи там без храна и да измръзна от студ? Все пак той не беше някакъв непознат.

Маникюристка:
И какво ще правиш сега?

Писи:
Ще чакам нова възможност с човек, който има проблеми със сърцето. Горката аз...трябваше да напусна къщата. Имах чувството, че стените ще се срутят върху главата ми.

Маникюристка:
Може би трябва да направиш нещо. Четох в един вестник, че нещастните жени работят упорито.

Писи:
Аз какво правя?... Не работя ли упорито? Идвам на фризьор, на маникюр,.. на фитнес, на масаж... пазарувам. Когато се прибера у дома съм уморена... Това не е ли работа?






***

Фефе:
Ти ли ще ми говориш... за съсипан живот? Да не би твоят да не е, Рената?

Рената:
В момента не обсъждаме мен, Феличия... Искам да разбера защо ти? Защо ти трябва водка? Какво ти липсва? / Кажи ми!

Фефе:
Приятели!... Нямам приятели,.. не мога да отида на клуб без Линда, защото татко няма да ме пусне.

Рената;
Това е проблем. Нямаш приятели.

Фефе:
Преди изобщо не съм пила. Какво толкова? Беше грешка. Чудо голямо!

Рената:
Нямаш приятели, Феличия, защото никой не обича пияниците. Не го ли осъзнаваш?... Как може 17 годишно момиче да се напива до смърт? / Страхувам се, че... ще стане по-лошо и когато го осъзнаеш,  ще бъде късно.

Ффе:
Татко ли те уговори?

Рената:
Не. Татко е болен и трябва да си почива. Кажи ми, искаш ли да наема някой да те следи непрекъснато? / Фефе, обещай ми, че отсега нататък няма да сложиш капка алкохол в устата си.

Фефе:
Добре,... разбирам, ще си помисля, обещавам.

Рената:
Знам, че е много трудно да осмислиш нещата. Но ако сама не си помогнеш, никой няма да ти помогне.

Фефе:
Добре.






***

Маникюристка:
Знаеш ли какво си мисля?... Имаш... вкус, имаш стил, защо не говориш с твоя мечок да ти купи козметичен салон? Модерно е.

Писи:
Мислиш ли?

Маникюристка:
Да. Всички жени на футболисти имат козметични салони. Ще ти кажа една тайна: скарах се с шефа си и искам да напусна.

Писи:
Защо си се скарала?

Маникюристка:
Обвини ми, че крада лакове и си ги нося вкъщи. Можеш ли да повярваш?

Писи:
Ама че тъпотия!

Маникюристка:
Хайде, вземи си козметичен салон. Ще създадем най-добрия козметичен салон в Букурещ. Ще доведа там всичките си клиентки, а знаеш, че те са ВИП...Какво ще кажеш?

Писи:
Идеята не е лоша.

Маникюристка:
Поговори с твоя мечок. / Той ще ти даде пари./ Помисли.





***

Арджентина:
*Махай се или ще ти избода очите!

Минодора:
*Ти се махай! Не виждаш ли на какво приличаш?

Арджентина:
*Какво ми е? 

Флакара:
*Стига! Като две магарета на мост сте.

Арджентина:
Аз съм си  у дома.

Флакара:
Каква голяма уста има тази.

Спания:
Арджентина, стига!... Млъкни!

Релу:
Татко,... аз кога ще се оженя? Кажи му да направи нещо! Тя е дъщеря на лекар, обича ме. Няма какво да урежда.

Аурика:
Релу...баща й не харесва циганите...Той живее в града. И не иска дъщеря му да живее при нас.

Стате:
Аурика,... ако има човек, който не обича циганите, покажи ми го... ще се погрижа за него.

Аурика:
Остави!

Релу:
Как? Как? 

Стате:
Стандартна екзекуция,... ще ги нарежа на парчета... ще въздам справедливост. Затова съм този, който съм. Затова съм толкова страшен.

Кристофор:
Не говори с тях сега, алкохолът замъглява логиката. Ще говориш друг път.

Роза:
Медальон, може ли да поговорим?

Кодруц:
По-късно.

Стате:
Тази жена е толкова хубава...  Невероятна е, побърква ме. Искам да спи у дома, до мен.






***

Ирина:
Извинете,... батерията ми пада. Имате ли зарядно за този телефон?

Сервитьорка:
Не, съжалявам.

Ирина:
Добре,... благодаря.






***

Цигани:
Да живее Медальон! Да живее детето ти!

Кодруц:
Благодаря, благодаря./ Братко, искам да те помоля нещо.

Джани:
Кажи, братко.

Кодруц:
Помниш ли ресторанта, където празувах рождения си ден преди две години?

Джани:
Да.

Кодруц;
Моята приятелка Ирина ме чака там.

Джани:
Русата, със сините очи?

Кодруц:
Да, отиди там и да й кажи, че няма да дойда тази вечер, но ще й се обадя утре. Ясно?

Джани:
Разбира се,... разчитай на мен...Ще отида.

Стивън:
Какво иска?

Джани:
Направи грешка... Направи грешка, Императоре! Падна ми в ръцете!

Стивън;
Какво има?

Джани:
Сега вече ще го направя за смях... Доведи ми онзи с акордеона.

Стивън:
Как така да ти го доведа?!
Джани:
Отиди и го доведи.

Стивън:
И да ги оставим без музика?

Джани;
Не ми пука. Хайде, доведи го!

Стивън;
Да повикам музиканта, луд ли си?

Джани:
Трябва ми човек... музикант.

Стивън:
Ела тук, ела и ми кажи ми какво искаш.

Джани:
На какво разчиташ?

Стивън:
На таланта си.Ела тук,... ела тук.

Джани:
Някой е повърнал на гърба ти. Да пукна, ако лъжа!

Стивън:
Стига.

Джани:
Виж. 





***

Писи:
Пингвинче...

Джиджи:
Ох, че хубав масаж!

Писи:
Имам страхотна идея.

Джиджи:
Така ли?

Писи:
Да. Подиграваш ли ми се?

Джиджи:
Не, скъпа.

Писи:
Мислиш, че не съм способна?

Джиджи:
Мисля, че си много способна. Говори.

Писи:
Искам да имам свой бизнес.

Джиджи:
Какво? / Ти?

Писи:
Ти?... Сега вече ме ядоса. Не ми ли вярваш?

Джиджи:
Вярвам ти, скъпа.

Писи:
Вярваш ми.

Джиджи:
Слушам те.

Писи:
Да започнем отначало... Малкото ми зайче,... знам, че не харесваш шеги с блондинки.

Джиджи:
Но харесвам блондинки.

Писи:
Може ли да довърша?

Джиджи:
Да.

Писи:
Не е шега,... искам да отворя козметичен салон, скъпи,..., козметика, фризьорство, маникюр, педикюр, изкуствени нокти, солариум,... пилинг, епилация,  електростимулация,... сауна, шоколадов тен, скъпи! / Джиджи!!!

Джиджи:
Пошегувах се. Говореше за шоколадов тен. Продължавай... Слушам те.

Писи:
Ще го направя за красиви и модерни жени, скъпи.

Джиджи:
Ако отвориш козметичен салон, ще трябва да се грижиш за него.

Писи:
И?

Джиджи:
Как така и?

Писи:
Прекарвам доста време в козметични салони, по 12 часа седмично, скъпи. Поне... да го правя със собствени пари, нали?

Джиджи:
Да, с твои пари, разбира се... давай, давай, давай.

Писи:
Какво мислиш?

Джиджи:
Какво да кажа?

Писи:
Ще си помислиш ли?

Джиджи:
Имам ли избор?...Имам ли избор?

Писи:
Ще има и масаж.

Джиджи:
Добре,... събличай се! Хайде!





***

Джани:
Здравей, скъпа. / Как си? Помниш ли ме?

Стивън:
Сама ли си? Какво правиш? Да не би да чакаш Медальон?... Кажи ни.

Ирина:
Какво правите тук?

Стивън:
Ще си поговорим малко с теб. Не искаш ли да си поговориш с такива готини и секси момчета като нас? Кажи ни, не искаш ли да си поговорим?

Ирина:
Няма за какво да си говорим.

Джани:
Нямало за какво да си говорим.

Стивън:
Джани, да пукнем дано, и ние, и семействата ни, ако тя не иска да си поговори с нас. 

Джани:
Така говорим ние, циганите.

Стивън;
Не се плаши, това са само думи.

Джани:
Какво? Вече... не харесваш ли циганите? Не чакаш ли нашия циганин от табора да дойде при теб?

Стивън:
Кажи ни.

Ирина:
Чакам Кодруц, но нямам нищо общо с вас.

Стивън:
Чакаш го, но той ни изпрати да ти предадем едно съобщение.

Джани:
Искахме да е хубаво и решихме да ти го изпеем.

Стивън:
Не можем иначе, ще ти го изпеем.

Ирина:
Значи Кодруц няма да дойде?

Джани:
Няма да дойде, момиче. Имаш готини цици... Хайде, стани. Започваме... От брат ми, Медальон... за Ирина, специално... взимаме и пари в брой... Слушай... Слушай внимателно, момиче,... ние циганите имаме свой свят. Ако жена ти те дари с дете, може да имаш 749 любовници, но винаги се връщаш при нея... Децата... живеят след смъртта, когато... нас вече няма да ни има, децата ни... ще бъдат тук, на тази земя...Чакай! Разбираш ли?

Ирина:
Не, но не ми пука.
Джани:
Ей, откачена жено, чакай малко, внимавай... Жена му е бременна и по този случай в табора има голям празник. Остави го, забрави за него или циганите ще те убият. Ясно?

Стивън:
Разбираш ли?





***

Роза:
Хайде, Медальон! Не можеш ли да ми простиш? / Не си щастлив, че ще имаш бебе?

Кодруц:
Роза, моля те, да не говорим за това...Ти си проблемът, не аз.

Роза:
Медальон, да пукна, ако съм искала да постъпя така с теб. Не знаех как да се държа като омъжена жена. Не разбирах, че трябва да учиш и да ходиш в болницата. Аз съм обикновено момиче, Медальон, но ти обещавам повече да не говоря. Да не ти се карам. Ще млъкна.

Кодруц:
Няма нищо общо с това, Роза. / Върни се на масата! / Хайде, моля те.

Роза:
Не ме ли искаш вече?






***

Ирина:
Значи Роза е бременна от Кодруц?

Джани:
Не, от Бен Ладен.... Да. / Пей нещо, циганино, понеже... жената плаче.

Превод:
Габриела Георгиева

